Държавен вестник, бр. 62, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  62
2. да изискват от проверяваното лице до-
кументи, данни, сведения, справки и други 
носители на информация, свързани с дейност 
по чл. 2, ал. 1;
3. да запечатват помещения и обекти при 
извършване на дейности по този закон в на-
рушение на условие, установено в глава втора 
или без регистрация;
4. да изискват от трети лица сведения и 
документи, необходими за извършване на 
проверките;
5. да изискват писмени обяснения от про-
веряваните лица;
6. да подготвят писмени искания от ми-
нистъра на икономиката за предоставяне на 
информация от компетентните органи на други 
държави, необходима за осъществяването на 
контролната дейност.
(3) За резултатите от проверките служите-
лите по ал. 1 изготвят констативни протоколи.
(4) Редът и начинът за осъществяване на 
взаимодействието се определят със съвместна 
инструкция между ръководителите на съот-
ветните администрации. 
Чл. 27. Органи и служители, на които 
е предоставена или им е станала известна 
информация, факти и обстоятелства при 
или по повод изпълнение на служебните им 
задължения по този закон, са длъжни да не 
я използват за други цели, освен за прякото 
им изпълнение, с изключение на случаите на 
постъпило писмено искане от държавен орган, 
когато това е предвидено със закон, или по 
искане на съответните служби на Европейската 
комисия или на друга държава – членка на 
Европейския съюз.
Г л а в а  п е т а
ПРИНУДИТЕЛНИ АДМИНИСТРАТИВНИ 
МЕРКИ И АДМИНИСТРАТИВНОНАКАЗА-
ТЕЛНИ РАЗПОРЕДБИ
Раздел I
Принудителни административни мерки
Чл. 28. (1) В случай че лице извършва дей-
ност по чл. 2, ал. 1 в нарушение на условие, 
установено в глава втора или без регистрация, 
министърът на финансите или министърът на 
вътрешните работи, съответно оправомоще-
ни от всеки от тях длъжностни лица, издава 
заповед за преустановяване на дейността на 
съответното лице и запечатване на предпри-
ятието му до изпълнение на съответното ус-
ловие за извършване на дейността, съответно 
до регистрацията на лицето за извършване 
на дейността.
(2) Когато нарушението е за отделна дей-
ност по чл. 2, ал. 1 или отделен обект на 
контролираното лице, преустановява се само 
съответната дейност, съответно се запечатва 
само съответният обект.
(3) Заповедта по ал. 1 се издава и обжалва 
по реда на Административнопроцесуалния 
кодекс. Обжалването не спира изпълнението, 
освен ако съдът разпореди друго.
Раздел II
Административнонаказателна отговорност
Чл. 29. (1) Лице, което осъществява дейност 
по чл. 2, ал. 1 без регистрация, извън нейния 
обхват, или в нарушение на условие, устано-
вено в глава втора, раздели I и II, се наказва 
с глоба, съответно с имуществена санкция в 
размер от 25 000 до 250 000 лв.
(2) Превозваните нефт и/или продукти от 
нефтен произход, превозните средства и други 
съоръжения, използвани за осъществяване на 
дейност по чл. 2, ал. 1, т. 4 без регистрация, 
се отнемат в полза на държавата, независимо 
от това чия собственост са.
(3) В случай че отнетите в полза на дър-
жавата нефт и/или продукти от нефтен про-
изход представляват запаси за извънредни 
ситуации, техният статут остава непроменен 
до изтичане на срока, в който същите следва 
да се поддържат и съхраняват като запаси за 
извънредни ситуации.
(4) Лице, което като законен представител 
на юридическо лице или едноличен търговец 
е допуснало извършване на нарушение по 
ал. 1, се наказва с глоба в размер от 1000 до 
10 000 лв.
(5) За повторно нарушение по ал. 1 глобата, 
съответно имуществената санкция е в размер 
от 50 000 до 500 000 лв.
Чл. 30. Лице, осъществяващо дейност 
по чл. 2, ал. 1, което представи документ с 
невярна, неточна или непълна информация 
или не предостави документ, удостоверяващ 
направеното обезпечение, в указания по 
чл. 10, ал. 4 и/или чл. 12 срок, ако деянието 
не съставлява престъпление, се наказва с 
глоба в размер от 2000 до 5000 лв., съответно 
с имуществена санкция от 5000 до 10 000 лв. 
За повторно нарушение глобата, съответно 
имуществената санкция е в размер от 5000 
до 20 000 лв.
Чл. 31. (1) Който наруши забраната на 
чл. 24, ал. 1 и/или ал. 2, се наказва с глоба, 
съответно с имуществена санкция в размер 
от 25 000 до 250 000 лв.
(2) Нефтът и/или продуктите от нефтен 
произход, превозните средства, съоръженията 
и недвижимите имоти, предмет или използ-
вани за извършване на нарушението по ал. 1, 
се отнемат в полза на държавата, независимо 
от това чия собственост са.
Чл. 32. (1) Който наруши забраната на 
чл. 25, ал. 1, се наказва с глоба, съответно с 
имуществена санкция в размер от 20 000 до 
200 000 лв.
(2) Нефтът и/или продуктите от нефтен 
произход, превозните средства и съоръжени-